Highway Don't Care

"Highway Don't Care" (בעברית: "לַכְּבִישׁ הַמָּהִיר לֹא אִכְפַּת") הוא סינגל שהוקלט על ידי זמר הקאנטרי האמריקאי טים מקגרו, ביחד עם הזמרת-יוצרת האמריקאית טיילור סוויפט, בהשתתפות הזמר האוסטרלי קית' אורבן, מתוך אלבום האולפן ה-12 של מקגרו, Two Lanes of Freedom. השיר יצא לאור ב-25 במרץ 2013, על ידי חברת התקליטים ביג משין רקורדס, כסינגל השלישי מתוך האלבום. את השיר כתבו מארק ארווין, ג'וש קיר ובראד וברט וורן. מקגרו וסוויפט הקליטו את חלקיהם בנפרד. "Highway Don't Care" זכה להצלחה מסחרית רבה וזאת, בנוסף לכך שהוא הגיע למקום הראשון במצעד הקאנטרי איירפליי. בשאר מצעדי הבילבורד, זכה להצלחה כאשר דורג במקום הרביעי במצעד שירי הקאנטרי, ה-22 במצעד הבילבורד הוט 100, השני במצעד שירי הקאנטרי וה-21 בקנדה הוט 100. איגוד תעשיית ההקלטות האמריקאי (RIAA) העניק לו את תואר הפלטינה המשולשת, על מכירות של למעלה משלושה מיליון עותקים, מה שהופך אותו לאחד משירי הקאנטרי הנמכרים ביותר בעשור הראשון של המאה ה-21. הווידאו קליפ של "Highway Don't Care" בוים על ידי שיין דרייק. הוא נחשב לאחד משירי הקאנטרי המעוטרים ביותר בכל הזמנים, עם 16 מועמדויות ו-9 זכיות בטקסי פרסים שונים; הוא זכה בשלושה פרסי הקאנטרי האמריקאי (בקטגוריות – "שיתוף הפעולה של השנה (סינגל)", "שיתוף הפעולה של השנה (וידאו)" ו"שיר השנה (פרס כותבי השירים)"), שני פרסי איגוד מוזיקת הקאנטרי (בקטגוריות – "האירוע המוזיקלי של השנה" ו"הווידאו קליפ של השנה"), שני פרסי BMI (בקטגוריות – "ההוצאה לאור של השנה" ו"פרסי קאנטרי: 50 השירים המובילים"), פרס האקדמיה למוזיקת קאנטרי (בקטגוריית – "הווידאו קליפ של השנה"), ופרס מוזיקת ה-CMC (בקטגוריית "הקליפ הבינלאומי של השנה"). השיר הוא בלדת קאנטרי בעל קצב בינוני, בה המספר (הגבר) מופרד מאהובתו, שעסוקה בנהיגה (האישה). לאורך הבתים, הוא מספר לה מה הוא "מהמר" שהיא מרגישה, בעת שברדיו שלה מתנגן שיר שחלקו מבוצע על ידי סוויפט ומכיל את השורות "אני לא יכול/ה לחיות בלעדיך, מותק". המספר אומר שלכביש המהיר שבו היא נוסעת לא אכפת אם היא לבד או אם היא הולכת הביתה, אבל לו כן. השיר נכתב בסולם רה מז'ור, לצלילי אקורד של D-Bm7-Gsus2-A. לאורכו של השיר, ניתן לשמוע את קית' אורבן מנגן בגיטרה. טים מקגרו סיפר בריאיון שערך עם Taste of Country, איך הרגיש כאשר עבד עם סוויפט ואורבן, והצהיר: "ידעתי שאני רוצה את טיילור כבר מההתחלה, וקית' ואני ניסינו למצוא דרך לעבוד יחד במשך זמן רב. זה היה השיר המושלם לכולנו. אני מעריץ גדול של שני החבר'ה האלה. אני חושב שטיילור היא פשוט אמנית מיוחדת בכל עולם המוזיקה. היא אור זוהר בתעשייה שלנו. ואני חושב שקית' אורבן הוא אחד הבחורים הכי מוכשרים שיש. תמיד הייתי מעריץ ענק שלו כאמן וכזמר, אך לדעתי, אין שני לנגינת הגיטרה שלו. הוא אחד מנגני הגיטרה הטובים ביותר שיש. לגרום לו לנגן בגיטרה באלבום שלי זה פשוט משהו מיוחד. — מקגרו בריאיון ל-Taste Of Country. את הווידאו קליפ הרשמי של "Highway Don't Care" ביים במאי הווידאו קליפים האמריקאי, שיין דרייק (אנ'), והוא הוקרן בבכורה עולמית ב-6 במאי 2013. הקליפ כולל את טים מקגרו, טיילור סוויפט וקית' אורבן, כמו גם שחקנים המגלמים את המספר ואת אהובתו. הקליפ נעשה בשיתוף עם המרכז הרפואי של אוניברסיטת ונדרבילט בנאשוויל, טנסי ומדגיש את הסכנות הכרוכות בנהיגה בהסחת דעת, שנגרמת כתוצאה מהודעות טקסט ושיחות טלפון. בקליפ, אהובתו של המספר המוזכר בשיר נכנסת לרכב שלה ומתחילה לנהוג כשהיא שולחת לו הודעת טקסט ומשליכה את הטלפון על המושב הקדמי שלידה. בהמשך, היא אוחזת בו בשנית וקוראת הודעה שגורמת לה לפרוץ בבכי; תוך כדי הוא נשמט לה מהידיים ונופל מתחת למושב וזו בתגובה, מנסה להרים אותו כשהיא מסיטה את מבטה מהכביש. בהמשך לכך, היא סוטה מהנתיב, דבר שגורם לתאונת דרכים קשה, בה היא נפצעת אנושות. לאחר מכן, היא מועברת על ידי מסוק מסוג Vanderbilt LifeFlight, למרכז הרפואי של אוניברסיטת ונדרבילט, שם היא מטופלת במחלקת חירום למבוגרים. בקליפ מרומז שהיא שרדה, כשהרופא יוצא לראות את הוריה של האישה (ואת המספר), ולאחר מכן הם נראים מחייכים בשמחה ומחבקים אחד את השני. המבנה ההתחלתי של הקליפ מרמז שטים מקגרו (כזמר/מספר ודמות בקליפ) הוא החבר שממשיך לשלוח הודעות טקסט לבת זוגו. עם הגעת מסוק ה-LifeFlight לבית החולים, ניתן לראות שדמותו של טים מקגרו היא למעשה הרופא המציל את חייה של הנהגת, והטקסטים שקיבלה מוקדם יותר בקליפ היו כחלק מהחיפושים של בית החולים. טיילור סוויפט מופיעה בכמה סצנות בקליפ, כולל הסצנה בה המראות של הרכב מתנפצות על הכביש והדבר מוביל לכך שניתן לראות את סוויפט על גבי שברי הזכוכיות. כלפי "Highway Don't Care" הופנו שבחים ביקורתיים מטעם מבקרי המוזיקה. תום יורק מ-AllMusic, שסקר את Two Lanes of Freedom, כתב ש"קולו של מקגרו הוא כזה שאי אפשר לעמוד בפניו. וזה, בשילוב עם הזמרת הצעירה – היא התאמה מושלמת". צ'אק דאופין מ-Roughstock סקר את השיר בחיוב ואמר כי "השיר הזה זורם היטב, עם ביצועים מנצחים של שניים מהזמרים הבכירים בסוגה". בילי דוקס מ-Taste of Country נתן לשיר חמישה כוכבים באומרו, כי הוא ללא ספק "אחד משיתופי הפעולה הטובים ביותר של העשור – ואולי אפילו אי פעם. כל מי שמשתתף בשיר מציג את המאמץ הטוב ביותר שלו. 'Highway Don't Care" מרגיש כמו רגע מיוחד כבר מההאזנה הראשונה, ורק הופך לטהור יותר עם הזמן". ג'ף בנג'מין מ-Fuse אמר שלשיר יש "פוטנציאל גדול". השיר דורג במקום ה-30 ברשימת "שירי הקאנטרי הטובים ביותר בעשור השני של המאה ה-21", שפורסמה על ידי Taste of Country. ברולינג סטון הוא דורג במקום ה-205 ברשימת "כל 229 השירים של טיילור סוויפט, לפי דירוג". ברשימת "167 השירים הטובים ביותר של טיילור סוויפט, לפי דירוג" שפורסמה ב-BuzzFeed דורג במקום ה-125, בעוד שברשימת "158 השירים הטובים ביותר של טיילור סוויפט, לפי דירוג" שפורסמה ב-Paste, דורג במקום ה-131. ברשימה דומה של Vulture דורג "Highway Don't Care" במקום ה-161. השיר זכה גם להצלחה מסחרית מיידית. "Highway Don't Care" הופיע לראשונה במקום ה-13 במצעד שירי הקאנטרי של בילבורד האמריקאי ובמקום ה-43 במצעד הקאנטרי איירפליי של בילבורד, בשבוע שאירע ב-23 בפברואר 2013, עקב ניגון ברדיו שנעשה ללא אישור, שבעה שבועות לפני שליחתו הרשמית לרדיו להיטים עכשוויים. הוא הופיע לראשונה במקום ה-59 במצעד הבילבורד הוט 100 ובמקום ה-23 בקנדה הוט 100, בשבוע שאירע ב-23 בפברואר 2013. השיר הגיע למקום הראשון במצעד השירים הדיגיטליים של בילבורד בארצות הברית, עם למעלה מ-86,000 הורדות דיגיטליות, בשבוע שאירע ב-13 בפברואר 2013. ב-17 באוקטובר 2017, קיבל את תואר הפלטינה המשולשת על ידי איגוד תעשיית ההקלטות האמריקאי (RIAA), על מכירות של למעלה משלושה מיליון עותקים במדינה; דבר ההופך אותו לאחד משירי הקאנטרי הנמכרים ביותר בעשור בו יצא. החל מנובמבר 2017, השיר נמכר בלמעלה מ-2.3 מיליון עותקים בארצות הברית בלבד. במרץ 2020, נודע שמכירותיו בכל העולם עומדות על למעלה מ-3.3 מיליון עותקים. הורדה דיגיטלית "Highway Don't Care" –‏ 4:36 הורדה דיגיטלית – דואט "Highway Don't Care" (דואט עם פאולה פרננדז) –‏ 4:38 מידע על היצירה "Highway Don't Care" באתר מיוזיק בריינז סרטון השיר "Highway Don't Care" באתר יוטיוב Shazam, web.archive.org, ‏2021-04-23 מארק אירווין, ג'וש קיר, בראד וורן, ברט וורן Tim McGraw Collaborates With Taylor Swift and Keith Urban | GAC News & Notes, web.archive.org, ‏2013-03-15 Story Behind The Song: The Warren Brothers Discuss Tim McGraw and Taylor Swift's "Highway Don't Care" | New Country Music, Listen to Songs & Video | Roughstock.com, web.archive.org, ‏2013-02-28 Tim McGraw Spills on Recording ‘Highway Don’t Care’ ‘With’ Taylor Swift, Keith Urban, web.archive.org, ‏2013-02-15 Tim McGraw, Billboard Gold & Platinum, RIAA (באנגלית אמריקאית) CMT : Music Video : Highway Don't Care : Tim McGraw, web.archive.org, ‏2013-05-09 American Country Awards: See the winners here! - CNN.com, web.archive.org, ‏2015-06-22 CMA World | International Awards - CMA World, web.archive.org, ‏2015-02-01 Taylor to be presented with CMA's Pinnacle Award! : Taylor Swift, web.archive.org, ‏2015-01-09 Vince Gill Recognized as BMI Icon at the 2014 BMI Country Awards | News | BMI.com, web.archive.org, ‏2015-01-08 2014 ACM Awards: Nominees & Winners - Nash Country Weekly, web.archive.org, ‏2015-06-22 Morgan Evans is fans' choice in CMC Country Music Awards | Mackay Daily Mercury, web.archive.org, ‏2018-06-12 Tim McGraw "Highway Don't Care" Sheet Music in D Major (transposable) - Download & Print - SKU: MN0116258, web.archive.org, ‏2021-04-23 Cory Stromblad, Tim McGraw Spills on Recording 'Highway Don't Care' 'With' Taylor Swift, Keith Urban, Taste of Country (באנגלית) Vanderbilt, country superstar Tim McGraw share important message regarding dangers of distracted driving | VUMC Reporter | Vanderbilt University, web.archive.org, ‏2017-09-04 Two Lanes of Freedom - Tim McGraw | Songs, Reviews, Credits | AllMusic (באנגלית), נבדק ב-2021-09-28 The Weekly Single Recap: February 22, 2013: Tate Stevens, Tim McGraw & Taylor Swift, Jason Aldean & More | New Country Music, Listen to Songs & Video | Roughstock.com, web.archive.org, ‏2013-03-01 Tim McGraw (Feat. Taylor Swift and Keith Urban), ‘Highway Don’t Care’ – Song Review, web.archive.org, ‏2013-03-23 Tim McGraw, Taylor Swift & Keith Urban "Highway Don't Care" Video - New Video - Fuse, web.archive.org, ‏2013-06-21 50 Best Country Songs of the 2010s, web.archive.org, ‏2019-12-16 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) CMT : News : Tim McGraw's Two Lanes of Freedom Is Week's No. 1 Country Album, web.archive.org, ‏2013-03-26 Country Chart News - The Top 30 Digital Singles: The Week of February…, archive.is, ‏2013-04-11 Gold & Platinum - RIAA, web.archive.org, ‏2021-04-23 Taylor Swift's Career Album & Song Sales: Ask Billboard Mailbag | Billboard, web.archive.org, ‏2017-11-26 ציוץ של Taylor Swift Charts ברשת החברתית אקס (טוויטר), 24 במרץ 2020 "Miranda Lambert Leads 2014 CMT Music Awards Nominations". Nash Country Weekly. ארכיון מ-29 בנובמבר 2014. נבדק ב-25 בינואר 2015. {{cite web}}: (עזרה) Blake, Emily (26 במרץ 2014). "Rihanna, Justin Timberlake Lead iHeartRadio Nominees: See The Full List". MTV. ארכיון מ-22 ביוני 2015. נבדק ב-14 ביוני 2015. {{cite web}}: (עזרה) "Grammys 2014: The complete list of nominees and winners". Los Angeles Times. 26 בינואר 2014. ארכיון מ-4 במרץ 2015. נבדק ב-25 בינואר 2015. {{cite news}}: (עזרה) Highway Don't Care - Paula Fernandes (Feat. Tim McGraw), נבדק ב-2021-09-28 ARIA Accreditations Documents, Dropbox (באנגלית) Ask Billboard: Taylor Swift's Career Album & Song Sales, Billboard